**Ministru kabineta noteikumu projekta “Aizkraukles profesionālās vidusskolas nolikums” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo Ministru kabineta noteikumu projekta “Aizkraukles profesionālās vidusskolas nolikums” (turpmāk – noteikumu projekts) sākotnējās ietekmes novērtējuma ziņojuma noteikumu projekta anotācijas I. sadaļas 2. punkts nepārsniedz divas lapaspuses. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts saskaņā ar Izglītības likuma 14.panta 7.1 punktu, kas nosaka, ka Ministru kabinets apstiprina valsts izglītības iestāžu (izņemot valsts augstskolu - atvasināto publisko personu) nolikumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizkraukles profesionālajai vidusskolai ir pievienota jauna programmu īstenošanas vieta- Bērzu iela 14, Aizkraukle, jo dienesta viesnīcas telpās ir ierīkota konditorejas laboratorija.  Pašreiz spēkā esošajā Aizkraukles vidusskolas nolikumā (apstiprināts ar Izglītības un zinātnes ministrijas 2016.gada 11.janvāra rīkojumu Nr. 6) kā izglītības programmas īstenošanas vietas norādītas tikai adreses - Jaunceltnes iela 21, Aizkraukle, Aizkraukles novads, un Ķieģeļu iela 14, Jēkabpils, Jēkabpils novads.  Līdz ar to ir nepieciešams izdarīt attiecīgus grozījumus Aizkraukles profesionālās vidusskolas nolikumā attiecībā uz izglītības programmu īstenošanas vietām, īstenojamām izglītības programmām, izglītības programmu tematiskajām jomām, izglītības procesa organizāciju.  Papildus minētajam tiek veikti precizējumi, kas izriet no Izglītības likuma 14. panta 7.1 punktā noteiktā, ka valsts izglītības iestāžu nolikumus un grozījumus nolikumos apstiprina Ministru kabinets, kā arī citi precizējumi, lai aktualizētu Aizkraukles profesionālās vidusskolas nolikumu atbilstoši izmaiņām normatīvajos aktos un faktiskajai situācijai. Proti, noteikumu projektā noteikts, ka Aizkraukles profesionālā vidusskola papildus profesionālās izglītības programmu īstenošanai veic pieaugušo tālākizglītību un ārpus formālās izglītības sistēmas iegūtās profesionālās kompetences novērtēšanu, precizēta Aizkraukles profesionālās vidusskolas padomes skaitliskā pārstāvniecība; ietverta norāde, ka direktors bez īpaša pilnvarojuma pārstāv izglītības iestādi, jo iepriekš tā nebija un pamatojumam pievienojām direktores darba līgumu vai amata aprakstu, pievienota norāde, ka maksas pakalpojumu cenrādis ir publiski pieejams Skolas oficiālajā tīmekļvietnē u.c.  Noteikumu projekts arī paredz, ka Aizkraukles profesionālā vidusskola īsteno licencētas un akreditētas profesionālās vidējās izglītības, arodizglītības, profesionālās tālākizglītības, profesionālās pilnveides programmas noteiktās izglītības tematiskajās jomās. Tāpat arī paredzēts, ka Aizkraukles profesionālā vidusskola pēc saskaņošanas ar ministriju var īstenot programmas vispārējā vidējās izglītība iegūšanai, kā arī interešu izglītības programmas, pieaugušo neformālās izglītības programmas un citas izglītības programmas. Minētie nosacījumi nepieciešami, lai Izglītības un zinātnes ministrija varētu īstenot padotību un arī kā nozares vadošā iestāde plānot politiku profesionālās izglītības jomā    Ievērojot minēto, kā arī to, ka no 2018.gada 1.septembra valsts izglītības iestāžu nolikumus un grozījumus nolikumos apstiprina Ministru kabinets, ir sagatavots noteikumu projekts, kas paredz izdot jaunu Aizkraukles profesionālās vidusskolas nolikumu.  Noteikumu projektā ir ietvertas Profesionālās izglītības likuma 17. pantā noteiktās prasības. |
| 3. | Projekta izstrādē iesaistītās institūcijas un publiskas personas kapitālsabiedrības | Aizkraukles profesionālā vidusskola un Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Aizkraukles profesionālo vidusskolu un tās personālu, kā arī izglītojamiem un viņu vecākiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nodrošinās Aizkraukles profesionālās vidusskolas darbību. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē būs iesaistīta Aizkraukles profesionālā vidusskola un tās personāls. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz valsts pārvaldes funkcijām un institucionālo struktūru. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

*Terinka, 67047975*

*Inese.Terinka@izm.gov.lv*